મુંબઈથી ૬૫થી ૭૦ કિલોમીટર દૂરનું મુરબાડ જેમને ઘાટ વિસ્તારનું ઘણું આકર્ષણ હોય અને માળશેજ ઘાટ, ભીમાશંકર ટેકરી અને કર્જત જેવા ટૂરિસ્ટ સ્પૉટ્સ ઘણા પ્રિય હોય તેમને માટે મુરબાડ ઘણી સારી ચૉઇસ છે. વીક-એન્ડ હોમ્સમાં ફ્લૅટ્સ, બંગલા, ખુલ્લા પ્લૉટ્સ વગેરે વિકલ્પો ઉપલબ્ધ છે. સસ્તાં રહેઠાણોના નવા કેન્દ્ર એવા શહાપુરથી સાવ નજીક છે. એ ઝીરો કેમિકલ અને પોલ્યુશન ફ્રી ઝોન છે. એ વિસ્તારમાં રહેવા જનારાઓની સંખ્યા વધી રહી હોવાથી ત્યાં નવું રેલવે-સ્ટેશન પણ બંધાઈ રહ્યું છે. જોકે ડેવલપર્સ મુરબાડમાં જ સસ્તાં ઘર, અફૉર્ડેબલ હાઉસિંગની ટાઉનશિપ્સની યોજનાઓ હાથ ધરી રહ્યા છે. મુરબાડથી ૯ કિલોમીટર દૂર સસાનેમાં મોટો પ્રોજેક્ટ શરૂ કરવામાં આવ્યો છે. શહાપુરમાં પણ કર્મ ઇન્ફ્રાસ્ટ્રક્ટરની યોજના સહિત અનેક પ્રોજેક્ટ્સ શરૂ કરવામાં આવ્યા છે.